
Nr. SC 2017 – 
REFERAT

privind actualizarea Devizului General aferent obiectivului de investiţie
,,PASAJ POPA ŞAPCĂ”
Direcţia Tehnică are cuprins în programul de dezvoltare pe anul 2017 obiectivul de investiţii ,,PASAJ POPA ŞAPCĂ”.
Între Municipiul Timișoara în calitate de Achizitor şi S.C. Pod Proiect S.R.L. în calitate de Prestator s-a încheiat contractul de prestări de servicii nr. 06/22.01.2013 având ca obiect întocmirea Studiului de Fezabilitate, Proiectului Tehnic, Caiete de Sarcini, Detalii Execuţie, aferente obiectivului de investiţii: „Pasaj Popa Şapcă”.  Prin Hotărârea Consiliul Local Timişoara nr. 582/21.11.2013 a fost aprobată documentaţia tehnico-economică aferentă acestui obiectiv, cu o valoare totală a investiţiei de 67.976,914  mii lei (inclusiv TVA) reprezentând 15.233,606 mii euro (inclusiv TVA).
În vederea implementării proiectului între Municipiul Timișoara în calitate de Achizitor şi S.C. Sylc Con Trans S.R.L. în calitate de Prestator s-a încheiat contractul de execuție lucrări nr. 58/29.04.2016. Pentru execuția lucrărilor de infrastructură si suprastructură la pasaj este necesară închiderea permanentă a liniei curente și respectiv plata avizului aferent, în conformitate cu factura nr. 8236/01.08.2017 emisă de  SNTFC ”CFR CĂLĂTORI” SA, înregistrată la Primăria Municipiului Timișoara cu nr. FF2017-00934/01.08.2017. 
Devizul general întocmit la faza de proiectare poate fi actualizat ori de câte ori este necesar, în conformitate cu HG nr. 907 din 29 noiembrie 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, art.10, alin.4. 
Având în vedere contractele aferente obiectivului de investiție încheiate, Procesul verbal nr.4718/2013 încheiat între Municipiul Timișoara și Comisia Regională CF Timișoara și ca urmare a celor de mai sus propunem actualizarea devizului general al investiției.


Ca urmare a actualizării devizului general valoarea totală a investiţiei ,,Pasaj Popa Șapcă” s-a modificat de la 67.976,914 mii lei (inclusiv TVA), respectiv 15.233,606 mii Euro (inclusiv TVA) la 32.998,16902 mii lei(inclusiv TVA), respectiv 7.240,09240 mii Euro (inclusiv TVA). 

Având în vedere cele prezentate propunem aprobarea actualizării Devizului General aferent investiţiei ,,Pasaj Popa Șapcă”.

